Agenskalnas

Agenskalnas (, ) – istorinis Rygos miesto rajonas. Jis įsikūręs kairiajame Dauguvos krante (Zemgalės priemiestyje) priešais senamiestį. Apima Agenskalno pušų ir Kliversalos mikrorajonus.

Istorija 
Vietovė pavadinta Agenskalnu ( 'Hageno kalnas') teisėjo Heinricho fon Hageno garbei, XVII a. jis čia pasistatė dvarą. 1786 m. vietovė buvo įtraukta į Rygos Jelgavos priemiestį. Jame daugiausia gyveno antrinėse prekybos parduotuvėse dirbantys latviai ir samdomi darbininkai. Pamažu tarp miestiečių vokiečių Agenskalnas išpopuliarėjo kaip vasarnamių gyvenvietė. XVIII–XIX a. Rygos garnizonas Agenskalne įrengė vasaros stovyklų. 1812 m., baiminantis, kad  prancūzų kariuomenė apguls Rygą, generalgubernatoriaus I. Eseno įsakymu visi pastatai buvo sunaikinti.

1828 m. prie Rygos buvo prijungta pietinė Agenskalno dalis prie Mažosios Stovyklų ir Marupės gatvių. XIX a. viduryje iš Agenskalno įlankos į dešinįjį Dauguvos krantą ėmė plaukioti laiveliai, pagerėjo susisiekimas. XX a. pradėti statyti pirmieji namai pagal plėtros planą, statybas nutraukė prasidėjęs Pirmasis pasaulinis karas. Turgaus pastatas (arch. R. Šmėlingas), pradėtas statyti 1911 m., pagal pataisytą Alfredo Grinbergo variantą buvo baigtas tik 1923 m. Vėliau rajono statyba buvo vykdoma pagal 1937 m. (arch. A. Lamzė) ir 1977 m. (arch. A. Berkė ir G. Melbergas) planus.

Agenskalne įsikūrusi didžiausia Latvijos gydymo įstaiga – Paulo Stradinio universitetinė klinikinė ligoninė (istorinio pastato architektas R. Šmėlingas).

Išnašos 

Rygos mikrorajonai
Latvijos istorija